turjo4nis/wikipedia-bn-dump-20250701 huggingface dataset:
ফাইট ক্লাব (চলচ্চিত্র)

ফাইট ক্লাব ১৯৯৯ সালের একটি আমেরিকান চলচ্চিত্র, যা চাক পালেনিক এর ১৯৯৬ সালে প্রকাশিত একই নামের উপন্যাস অবলম্বনে নির্মিত। ছবিটি পরিচালনা করেছেন ডেভিড ফিঞ্চার, এবং মূল চরিত্রে অভিনয় করেছেন ব্রাড পিট, এডওয়ার্ড নর্টন ও হেলেনা বোনহ্যাম কার্টার। ছবিটির কেন্দ্রীয় চরিত্রে নর্টন একজন নাম না জানা সাধারণ ব্যক্তির ভূমিকায় অভিনয় করেন। যে তার দাপ্তরিক কাজে বীতস্পৃহ হয়ে সাবান প্রস্তুতকারক টাইলর ডারডেন (ব্রাড পিট) এর সাথে যুক্ত হয়ে "ফাইট ক্লাব" নামক একটি মারামারির ক্লাব গঠন করে। সে ও টাইলর, মার্লা সিঙ্গার (হেলেনা বোনহ্যাম কার্টার) নামক এক রহস্যময়ী নারীর সাথে এক জটিল সম্পর্কে জড়িয়ে যায়।

টুয়েন্টিয়েথ সেঞ্চুরি ফক্সের প্রযোজক লরা জিস্কিন পালেনিক-এর বইটির চিত্রনাট্য কেনার স্বত্ব কিনে নেন এবং জিম উল্সকে চিত্রনাট্য লেখার দ্বায়িত্ব দেন। ছবিটির প্রতি ফিঞ্চারের প্রবল আগ্রহ বিবেচনা করে প্রযোজকগণ বিবেচনাধীন চারজন পরিচালকদের মধ্যে তাকেই শেষ পর্যন্ত বেছে করেন। ফিঞ্চার ও উল্স ছবির কলাকুশলী ও চলচ্চিত্র শিল্পের আরো অনেকের কাছ থেকে পরামর্শ নিয়ে চিত্রনাট্য লেখার কাজ শেষ করেন। ছবির পরিচালক ও কলাকুশলীগণ ছবিটিকে রেবেল উইদাউট আ কজ(১৯৫৫) ও দ্য গ্রাজুয়েট(১৯৬৭) ছবির সাথে তুলনা করেন। ফিঞ্চার ফাইট ক্লাবের হিংস্রতার মধ্য দিয়ে রূপক আকারে তরুণ প্রজন্ম ও বিজ্ঞাপনের মূল্যবোধের মধ্যকার দ্বন্দ্বটিকে ফুটিয়ে তুলতে চেষ্টা করেছেন।

ছবিটির নির্মাতা প্রযোজকগণ ছবিটিকে পছন্দ করেননি। সম্ভাব্য ক্ষতির হাত থেকে বাঁচতে তাই তারা ফিঞ্চারের প্রচার পরিকল্পনা পুরোপুরি পাল্টে ফেলেন। বক্স-অফিসে ছবিটি আশানুরূপ ব্যবসা করতে ব্যর্থ হয় এবং সমালোচকদের কাছ থেকে মিশ্র রিভিউ পায়। ফাইট ক্লাবকে ১৯৯৯ সালের সর্বাধিক আলোচিত এবং বিতর্কিত ছবিগুলোর একটি হিসেবে বিবেচনা করা হয়। ডিভিডি মুক্তি পাওয়ার পর ছবিটি বাণ্যিজিক সাফল্য পায়,যা ছবিটিকে একটি ক্লাট চলচ্চিত্র হিসেবে প্রতিষ্টিত করে। সমালোচকদের প্রতিক্রিয়াও ডিভিডি মুক্তির অনেক বেশি প্রশংসামূলক হয়েছে।

২০০৮ সালে ব্রিটিশ চলচ্চিত্র সাময়িকী এম্পায়ার তাদের সর্বকালের সর্বশ্রেষ্ট ৫০০ চলচ্চিত্রের তালিকায় ফাইট ক্লাবকে ১০ নম্বরে স্থান দেয়। ইন্টারনেট মুভি ডাটাবেজ (আইএমডিবি) এর পাঠক জরিপ অনুসারে চলচ্চিত্রটি সেরা ২৫০ চলচ্চিত্রের মধ্যে ১০ নাম্বারে রয়েছে।

অভিনয়ে 
 এডওয়ার্ড নর্টন – কথক
 ব্র্যাড পিট – টাইলার ডারডেন
 হেলেনা বনহ্যাম কার্টার – মারলা গায়ক
 মিট লোফ – রবার্ট পলসন
 জ্যারেড লেটো – পরির মুখ
 হোল্ট ম্যাকক্যালানি – যান্ত্রী
 জ্যাক গ্রেনিয়ার – রিচার্ড চেসলার
 ইয়ন বেইলি – রিকি
 পিটার আইকাঞ্জেলো – লু
 থম গোসম জুনিয়র – গোয়েন্দা স্টার্ন

তথ্যসূত্র

বহিঃসংযোগ 
 
 
 
 
 

১৯৯৯-এর চলচ্চিত্র
মার্কিন নাট্য চলচ্চিত্র
মার্কিন চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন বিদ্রূপাত্মক চলচ্চিত্র
আধুনিকতাবাদ বিরোধী চলচ্চিত্র
ইংরেজি ভাষার চলচ্চিত্র
উপন্যাস অবলম্বনে চলচ্চিত্র
ডেভিড ফিঞ্চার পরিচালিত চলচ্চিত্র
মার্কিন মনস্তাত্ত্বিক থ্রিলার চলচ্চিত্র
রিজেন্সির চলচ্চিত্র
সন্ত্রাসবাদ সম্পর্কে চলচ্চিত্র
১৯৯০-এর দশকের মার্কিন চলচ্চিত্র
১৯৯০-এর দশকের ইংরেজি ভাষার চলচ্চিত্র
মার্কিন মারপিটধর্মী রোমাঞ্চকর চলচ্চিত্র
মার্কিন তিক্ত হাস্যরসাত্মক চলচ্চিত্র
মার্কিন আসন্ন বয়সের চলচ্চিত্র
বিবাচনকৃত চলচ্চিত্র
মার্কিন উপন্যাস অবলম্বনে চলচ্চিত্র
লস অ্যাঞ্জেলেসে ধারণকৃত চলচ্চিত্র
স্প্রিঙ্গার সায়েন্স+বিজনেস মিডিয়া

স্প্রিঙ্গার সায়েন্স + বিজনেস মিডিয়া অথবা স্প্রিঙ্গার একটি আন্তর্জাতিক প্রকাশনা কোম্পানী যেটি বিজ্ঞান, প্রযুক্তি এবং চিকিৎসা বিষয়ক বই, ই-বুক এবং জার্নাল প্রকাশ করে থাকে। স্প্রিঙ্গার পৃথিবীর বৃহত্তম বই প্রকাশক এবং দ্বিতীয় বৃহত্তম (বৃহত্তম এলসভিয়ার) জার্নাল প্রকাশক। স্প্রিঙ্গার প্রতিবছর ২০০০ জার্নাল এবং ৭০০০ বই প্রকাশ করে থাকে। স্প্রিঙ্গারে প্রায় ৬২০০ কর্মী কাজ করে।

ইতিহাস 
জুলিয়াস স্প্রিঙ্গার ১৮৪২ সালে স্প্রিঙ্গার-ভারলগ প্রতিষ্ঠা করেন। ১৯৬৪ সালে নিউ ইয়র্কে কার্যালয় খোলার মাধ্যমে স্প্রিঙ্গার তার ব্যবসা প্রসারিত করে। এর অব্যবহিত পরেই টোকিও, প্যারিস, মিলান, হংকং এবং দিল্লিতে কার্যালয় চালু করে।

ইলেক্ট্রনিক পণ্য

তথ্যসূত্র 

জার্মানির প্রকাশনা কোম্পানি
জার্মানিতে সদর দফতর বহুজাতিক কোম্পানি
বহুজাতিক প্রকাশনা কোম্পানি
শিক্ষায়তনিক প্রকাশনা কোম্পানি
২০১৫-এ বিলুপ্ত কোম্পানি
টেইলর অ্যান্ড ফ্রান্সিস

টেইলর অ্যান্ড ফ্রান্সিস গ্রুপ একটি আন্তর্জাতিক কোম্পানী যেটি জার্নাল এবং বই প্রকাশ করে থাকে। টেইলর অ্যান্ড ফ্রান্সিস প্রতি বছর ১০০০ এর বেশি বই এবং ১৮০০ এর বেশি জার্নাল প্রকাশ করে। যুক্তরাজ্যের বাইরেও নিউ ইয়র্ক, ফিলাডেলফিয়া, সিঙ্গাপুর, সিডনি এবং ভারতে এর কার্যালয় আছে। ২০১১ সালের জুনে তারা ইন্টারনেটভিত্তিক প্রকাশনা কার্যক্রম শুরু করে।

ইতিহাস 
১৮৫২ সালে টেইলর অ্যান্ড ফ্রান্সিস প্রতিষ্ঠিত হয়।

তথ্যসূত্র

বহিঃসংযোগ 
 Taylor & Francis official website

অ্যাকাডেমিক পাবলিশিং কোম্পানি
১৭৯৮-তে প্রতিষ্ঠিত কোম্পানি
যুক্তরাজ্যের পুস্তক প্রকাশনা কোম্পানি
 
শিক্ষায়তনিক প্রকাশনা কোম্পানি
যুক্তরাজ্যের বই প্রকাশনা কোম্পানি
শ্রীহট্ট সাহিত্য পরিষদ

শ্রীহট্ট সাহিত্য পরিষদ () সিলেট অঞ্চলের সর্বপ্রাচীন সাহিত্য ও সাংস্কৃতিক সংগঠন। সংগঠনটি ১৯৩৫ খ্রিষ্টাব্দে প্রতিষ্ঠা লাভ করে এবং সংগঠনটি এই অঞ্চলের প্রথম সাংস্কৃতিক সংগঠন হওয়ায় তৎকালীন কবি - সাহিত্যিক সৃষ্টিতে অতুলনীয় অবদান রাখে; অচ্যুতচরণ চৌধুরী বা দেওয়ান মোহাম্মদ আজরফ-এর মতো লেখক সৃষ্টিতে এর অবদান অনস্বীকার্য।

ইতিহাস

প্রকাশনা

গবেষণা গ্রন্থ 
শ্রীহট্ট সাহিত্য পরিষদ কর্তৃক সর্বমোট সাতটি গবেষণা গ্রন্থ প্রকাশিত হয়েছে:
 'শ্রীহট্টবাসী সম্পাদিত এবং শ্রীহট্ট ও কাছাড় হইতে প্রকাশিত সংবাদপত্র'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৪২।
 'শ্রীহট্ট সাহিত্য পরিষৎ গ্রন্থাগারে রক্ষিত বাঙ্গালা পুঁথির তালিকা'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৩৫২ (বঙ্গাব্দ)।
 'গোপাল ঠাকুরের পদাবলী'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৪৫।
 'সোনাধনের গীত'। লেখক/সম্পাদক/গবেষক: রাজমোহন নাথ। প্রকাশকাল: ১৯৪৭।
 'কৃষ্ণচন্দ্র শর্মা রচিত পুরানবোধোদ্দীপনী'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৪৭।
 'বাঙ্গালার বৈষ্ণব ভাবাপন্ন মুসলমান কবি'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৪৯।
 'দ্বিজসুন্দরের বৈদ্যনাথমঙ্গল'। লেখক/সম্পাদক/গবেষক: যতীন্দ্রমোহন ভট্টাচার্য। প্রকাশকাল: ১৯৫১।

সাহিত্য পত্রিকা 
শ্রীহট্ট সাহিত্য পরিষদ থেকে 'শ্রীহট্ট সাহিত্য পরিষদ পত্রিকা' নামে একটি ত্রৈমাসিক সাহিত্যপত্র প্রকাশিত হতো। এটি ১৩৪৩ থেকে ১৩৫৬ বঙ্গাব্দের প্রথম সংখ্যা পর্যন্ত প্রকাশিত হয়েছে। পর্যায়ক্রমে এর সম্পাদক ছিলেন কৃষ্ণবিহারী রায়চৌধুরী (প্রথম বর্ষ প্রথম সংখ্যা - ষষ্ঠ বর্ষ দ্বিতীয় সংখ্যা), কৃষ্ণবিহারী রায়চৌধুরী ও যতীন্দ্রমোহন ভট্টাচার্য (ষষ্ঠ বর্ষ তৃতীয় সংখ্যা - সপ্তম বর্ষ প্রথম সংখ্যা) এবং সর্বশেষে যতীন্দ্রমোহন ভট্টাচার্য (সপ্তম বর্ষ দ্বিতীয় সংখ্যা - চতুর্দশ বর্ষ প্রথম সংখ্যা)।

তথ্যসূত্র 

সিলেট ভিত্তিক সংগঠন
বাংলাদেশী সংগঠন
১৯৩৫-এ ভারতে প্রতিষ্ঠিত
সাহিত্য সমিতি
তিয়েনআনমেন চত্বর

তিয়েনআনমেন চত্বর চীনের সর্ববৃহৎ চত্বর। এটি বেইজিং শহরের মধ্যস্থলে অবস্থিত। নিষিদ্ধ নগরী থেকে এটিকে পৃথক করে তিয়েনআনমেন গেট (স্বর্গীয় শান্তির তোরণ) যা চত্বরের উত্তর পার্শ্বে অবস্থিত। এটি বিশ্বের তৃতীয় বৃহত্তম চত্বর (৪৪০,০০০ বর্গ মিটার- ৮৮০ মিটার x ৫০০ মিটার অথবা ১০৯ একর - ৯৬০ x ৫৫০ ইয়াড)। এই চত্বরটি চীনের ইতিহাসের বহু গুরুত্বপূর্ণ ঘটনার পীঠস্থান।

বহির্বিশ্বে এই চত্বরটি ১৯৮৯ সালের মুক্তবাজার অর্থনীতি ও গণতন্ত্রের দাবীতে তিয়েনআনমেন চত্বর প্রতিরোধ আন্দোলনের জন্যই অধিক পরিচিত, যা ৪ঠা জুন ১৯৮৯ সালে বেইজিং-এ সামরিক আইন জারীর মাধ্যমে ও শতাধিক বা মতান্তরে সহস্রাধিক প্রাণহানির মাধ্যমে সমাপ্তি ঘটে।

যাতায়ত 
এই চত্বরটি বেইজিং শহরের মধ্যবর্তী স্থানে অবস্থিত এবং গণপরিবহন দ্বারা গমণযোগ্য। বেইজিং সাবওয়ের লাইন ১ উত্তর পশ্চিমে অবস্থিত তিয়েনআনমেন পশ্চিম স্টেশনে ও পূর্ব স্টেশনে (উত্তর পূর্ব দিকের চেং'আন এভিনিউ-তে) থামে। লাইন ২-এর কুয়ানমেন স্টেশনটি চত্বরের ঠিক দক্ষিণে অবস্থিত।

শহরের অভ্যন্তরীন বাসগুলোর মধ্যে ১, ৪, ১০, ২২, ৩৭, ৩৭, ৫২, ৫৯ ১২০, ১২৫, ১২৬, ২০৩, ২০৫, ২১০, ৭২৮ এবং ৮০২ নং বাস উত্তর প্রান্তে; , ২, ৫, ৭, ৯, ১৭, ২০, ৪৪, ৪৮, ৫৩, ৫৪, ১১০, ১২০, ১২০支, ৩০৯支, ৩৩৭, ৭০৩, ৭২৬, ৭২৯, ৭৪২, ৭৪৪, ৭৪৪支, ৮০৩, ৮০৮, ৮১৯, ৮২০, ৮২১, ৮২৬, ৮৪৮, ৮৫৯, ৯২২, 特২, 特৪ এবং 特৭ নং বাস দক্ষিণ প্রান্তে থামে।

গ্যালারি

তথ্যসূত্র

বহিঃসংযোগ 

 ভ্রমণ সাইটে

বেইজিং-এর চত্বর
বেইজিং-এর দর্শক আকর্ষণ
জাতীয় চত্বর
বিপ্লব ল্যান্ডমার্ক

দংচেনং জেলা, বেইজিং
বেইজিংয়ের দর্শনীয় স্থান
১৫শ শতাব্দীতে চীনে প্রতিষ্ঠিত
তাহরির চত্বর

তাহরির চত্বর ( , ) মিশরের রাজধানী কায়রোর ডাউন-টাউনে অবস্থিত একটি মিলনকেন্দ্র ও চত্বর। এটি "শহীদ চত্বর" নামেও পরিচিত।

ইতিহাস 
এই চত্বরটি ১৯শতকের ডাউন-টাউন জেলার 'প্যারিস অন দ্যা নাইল'-এর রূপকার খিদিভ ইসমাইল-এর নামানুসারে "ইসমালিয়া চত্বর" (ميدان الأسماعيليّة ) হিসেবেই প্রতিষ্ঠিত হয়। এই চত্বরটি ১৯১৯ সালের মিশর বিপ্লব-এর পর সর্বপ্রথম "তাহরির চত্বর" বা মুক্ত চত্বর" নামে পরিচিত লাভ করলেও তখন এই বিষয়ে কোনো সরকারিভাবে পুনঃনামকরণ করা হয়নি; কিন্তু রাজতন্ত্র থেকে প্রজাতন্ত্রে উত্তোরনের ১৯৫২ সালের মিশর বিপ্লব-এর পর এটিকে পরিবর্তন করা হয়। এই চত্বরটি ২০১১ সালের মিশর বিপ্লব-এর সময় সবার মনোযোগের কেন্দ্র বিন্দুতে পরিণত হয়।

আরও দেখুন 
 ডাউন-টাউন কায়রো

তথ্যসূত্র

বহিঃসংযোগ 

 বিবিসি: ইমেজ শো
 আইফোন তাহরির চত্বর এপ
 ব্লাকবেরী তাহরির চত্বর এপ 

ডাউন-টাউন কায়রো
কায়রোর চত্বর
জাতীয় চত্বর
আরব বসন্তের ভবন ও স্থাপনা
২০১১-২০১২ মিশরের বিপ্লব
জয়ন্তীয়া শক্তিপীঠ

জয়ন্তীয়া বাংলাদেশের সিলেট শহর হতে ৩৮ উত্তর-পূর্বে বাউরভাগ গ্রামে অবস্থিত একটি শক্তিপীঠ। এ শক্তিপীঠের পীঠাধিষ্ঠাত্রী সতী দেবী জয়ন্তী দেবী নামে পরিচিত এবং ভৈরবের নাম ক্রমদীশ্বর।
এই পীঠের সত্যতা অনুসারে এখানে দেবীর বাম উরু পতিত হয়েছিল। তাই এই গ্রামের নাম ও বাউরভাগ অর্থাৎ বাম উরুর ভাগ। 
এখানে ভক্তি ভরে মায়ের সাধনা করলে মা সেখানে দেখা দেন। 
এখানে দেবীর মন্দির বলতে জানা যায় যে, চারকোনা অগভীর গর্তের মধ্যে একটি চৌক পাথরের মধ্যে দেবীর পীঠ স্থান অবস্থিত। অনেকের মত অনুসারে দেবী তার ভৈরব ক্রমদীশ্বরের সাথে এই কুন্ডে বিরাজ করেন। মন্দিরের একেবারে কাছাকাছি আরো একটি কুণ্ড আছে। এখানে জল খুবই অল্প হলেও তা খুবই স্বচ্ছ।

এই জল দিয়ে দেবীর পূজা হয়। মন্দিরের থেকে অল্প দূরে আরও একটি শিবলিঙ্গ দেখা যায়। সেখানকার মন্দির জয়ন্তীর রাজা বানিয়ে ছিলেন। প্রথমদিকে স্বপ্নে আদেশ পেয়ে স্থানীয় আদিবাসী মেয়েরা খড়, বাঁশ দিয়ে নির্মাণ করেছিলেন মন্দির।

তারপর সেখানে ভগবান শিবের পূজা করা হতো। পরে রাজা এখানে মন্দির নির্মাণ করে দেন। এখানে দেবীর বাম পায়ের নিম্নাংশ পড়েছিল বলে ধারণা করেন অনেকেই। কিন্তু কাহিনী অনুসারে জানা যায় যে, এখানে সতীর বাম জঙ্ঘা অথবা বাম ঊরু পতিত হয়েছিল।

হিন্দু ভক্তদের জন্য এটি একটি পবিত্র তীর্থস্থান।

গুরুত্ব 
সত্য যুগে দক্ষ যজ্ঞের পর সতী মাতা দেহ ত্যাগ করলে মহাদেব সতীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করলে বিষ্ণু দেব সুদর্শন চক্র দ্বারা সতীর মৃতদেহ ছেদন করেন। এতে সতী মাতার দেহখন্ডসমূহ ভারতীয় উপমহাদেশের বিভিন্ন স্থানে পতিত হয় এবং এ সকল স্থানসমূহ শক্তিপীঠ হিসেবে পরিচিতি পায়।

তথ্যসূত্র 

বাংলাদেশের হিন্দু মন্দির
হিন্দু তীর্থ
শক্তিপীঠ
গডফ্রে চিতালু

গডফ্রে চিতালু জাম্বিয়ান ফুটবলার, জাতীয় দলের সাবেক স্ট্রাইকার, অধিনায়ক ও কোচ।

এক মৌসুমে সর্ব্বোচ্চ গোলের hবিতর্ক 
জাম্বিয়ার ফুটবল কর্মকর্তারা দাবি করেন যে, গডফ্রে চিতালু ১৯৭২ সালের ২৩ জানুয়ারি থেকে ১০ ডিসেম্বরের মধ্যে (লীগ ম্যাচে ৪৯ গোল এবং আন্তর্জাতিক ও কাপ ম্যাচে ৫৮ গোল) ১০৭ টি গোল করেছিলেন। জাতীয় আর্কাইভস, দৈনিক টাইমস অব জাম্বিয়া ও দৈনিক দ্য জাম্বিয়া ডেইলি মেইল থেকে এই তথ্য পেয়েছেন তারা।

ক্যারিয়ার সন্মাননা

আন্তর্জাতিক 
Zambia
 Heroes Cup: 1968 
 Peter Stuyvesant Trophy: 1969
 African Cup of Nations (Runner-Up): 1974

ক্লাব 
কিটউয়ী ইউনাইটেড
 হেনরিখ চিবুকু কাপ (আঞ্চলিক): ১৯৭০

কাবউয়ী ওয়ারিওর্স
 Zambian League: 1971,1972
 Castle Cup: 1972
 Challenge Cup: 1972
 হেনরিখ চিবুকু কাপ (আঞ্চলিক): ১৯৭১, ১৯৭২
 চ্যরিটি শিল্ড (আঞ্চলিক): ১৯৭১, ১৯৭২, ১৯৭৩

ব্যক্তিগত 
 ফুটবলার অব দ্যা ইয়ার (জাম্বিয়া): ১৯৬৮, ১৯৭০, ১৯৭২, ১৯৭৮ ১৯৭৯
 লীগের সর্ব্বোচ্চ গোলদাতা (জাম্বিয়া): ১৯৬৮, ১৯৭১, ১৯৭২, ১৯৭৪ ১৯৭৭, ১৯৮০
 স্পোর্টসম্যান অব দ্যা ইয়ার (জাম্বিয়া): ১৯৭৭
 ইনসুগনিয়া অব অনার: ১৯৮১
 ফেয়ার প্লে এওয়ার্ড (ইন্টারন্যাশনাল কমিটি ফর ফেয়ার প্লে): ১৯৮৮

বিশ্ব রেকর্ড (বর্তমানে আন-অফিসিয়াল) 
 এক মৌসুমে সর্ব্বোচ্চ গোল (ক্লাব ও জাতীয় দল): ৯৭ গোল
 এক মৌসুমে সর্ব্বোচ্চ গোল (ক্লাব): ৯৭ গোল
 এক বছরে সর্ব্বোচ্চ গোল (ক্লাব ও জাতীয় দল): ১০৬ গোল
 এক বছরে সর্ব্বোচ্চ গোল (ক্লাব): ১০৪ গোল

নোট: আন-অফিসিয়াল ম্যাচের গোল গণ্য করা হয় না।

তথ্যসূত্র

বহিঃসংযোগ
 
 Biography at Sports-reference.com

১৯৪৭-এ জন্ম
১৯৯৩-এ মৃত্যু
জাম্বিয়ান ফুটবল ম্যানেজার
জাম্বিয়ান ফুটবলার
জাম্বিয়ান আন্তর্জাতিক ফুটবলার
পুরুষ ফুটবল ফরোয়ার্ড
১৯৮০ গ্রীষ্মকালীন অলিম্পিকের ফুটবলার
২০১২ বাংলাদেশ প্রিমিয়ার লিগের স্কোয়াড

এটি বাংলাদেশ প্রিমিয়ার লিগ ২০১২ তে অংশগ্রহণকারী ৬টি দলের স্কোয়াডের তালিকা।

ঢাকা গ্ল্যাডিয়েটরস

খুলনা রয়েল বেঙ্গলস

চিটাগং কিংস

বরিশাল বার্নার্স

সিলেট রয়্যালস

দুরন্ত রাজশাহী

তথ্যসূত্র 

২০১২ বাংলাদেশ প্রিমিয়ার লিগ
ফিফা ১০০

ফিফা ১০০ () ব্রাজিলীয় স্ট্রাইকার ও বিশ্ব ফুটবলের জীবিত কিংবদন্তি পেলের পছন্দ অনুযায়ী বিশ্বসেরা জীবিত ফুটবলারদের তালিকাবিশেষ। এ তালিকাটি ৪ মার্চ, ২০০৪ সালে লন্ডনে ফিফা'র এক অনুষ্ঠানে প্রকাশ করা হয়। অনুষ্ঠানটি ছিল বিশ্ব ফুটবল অঙ্গনের আন্তর্জাতিক নিয়ন্ত্রক সংস্থা ফিফা'র শতবর্ষ প্রতিষ্ঠাবার্ষিকী। দিবসটিকে স্মরণীয় করে রাখতেই মূলতঃ এ তালিকা প্রণয়ন।

এখানে ১০০ সংখ্যার মাধ্যমে ফিফার শত বর্ষ পূর্তিকে বুঝানো হয়েছে। খেলোয়াড়দের সংখ্যা প্রকৃতপক্ষে ১২৫জন। ফিফা কর্তৃপক্ষ পেলেকে ৫০ জন ঐ সময়ে বর্তমান ফুটবল মহারথী ও ৫০ জন অবসরপ্রাপ্ত খেলোয়াড়দের তালিকাসহ মোট ১০০জন খেলোয়াড়কে তালিকায় রাখার জন্য অনুরোধ করেন। কিন্তু বিশ্বের সবচেয়ে জনপ্রিয় খেলা ফুটবল থেকে সাবেক খেলোয়াড়ের সংখ্যা ৫০ জনে সীমাবদ্ধ রাখা প্রকৃতপক্ষে খুবই কঠিন ও দূরূহ ব্যাপার ছিল। তালিকায় ১২৩ জন পেশাদার পুরুষ ও ২ জন নারী ফুটবলারকে রাখা হয়েছে। তন্মধ্যে ৫০ জন সক্রিয় খেলোয়াড় ও ৭৫ জন অবসরপ্রাপ্ত খেলোয়াড় ফিফা ১০০ তালিকায় অন্তর্ভুক্ত করা হয়।

সমালোচনা 
কিছু ফুটবলপ্রেমী মহল এ তালিকা প্রণয়ন ও রূপরেখা নিয়ে প্রশ্ন করেন। ফুটবল বিশারদ ও সাবেক রাজনীতিবিদ ডেভিড মেলর ইভনিং স্ট্যান্ডার্ড পত্রিকায় ফিফা ১০০ নিয়ে একটি নিবন্ধ লেখেন। তার মতে, প্রকৃত ফুটবলারদের মাঠের বাইরে রেখে নির্বাচিত খেলোয়াড়দের এ তালিকা রাজনৈতিক উদ্দেশ্য প্রণোদিতভাবে তৈরী করা হয়েছে। তিনি আরও বলেন যে, পেলের নির্বাচনের ধরনটি ফিফা অধিকর্তা সেপ ব্লাটারের কলম থেকেই বেশি এসেছে। বিশ্বের ভৌগোলিক সীমারেখা থেকে খেলোয়াড়দের তালিকা প্রণীত হয়নি। দক্ষিণ আমেরিকা এবং ইউরোপকে ঘিরেই এ তালিকা তৈরী করা হয়েছে বলে তিনি দাবী করেন। উদাহরণস্বরূপ এশিয়া এবং আফ্রিকা থেকে মাত্র সাতজন খেলোয়াড়ের নাম এ তালিকায় অন্তর্ভুক্ত হয়েছে। বিবিসি'র নিবন্ধ রচয়িতা টিম ভিকেরিও একই প্রশ্নসূচক অভিব্যক্তি প্রকাশ করেন।

ব্রাজিল জাতীয় ফুটবল দলের সাবেক মধ্যমাঠের খেলোয়াড় ও পেলের সাথী গারসন প্রতিক্রিয়া ব্যক্ত করে ব্রাজিলের টেলিভিশন অনুষ্ঠানে নিজ দৃষ্টিভঙ্গী প্রকাশ করেন। মার্কো ভ্যান বাস্তেন এবং উই সিলার - উভয়েই নৈতিকতার প্রশ্নে এ তালিকায় অংশগ্রহণ করতে অস্বীকার করেন।

তথ্যসূত্র

আরও দেখুন 
 রোনালদো
 রোবের্তো কার্লোস
 গার্ড ম্যুলার
 হিদেতোশি নাকাতা
 জ্য ফন্তেইন
 কনমেবল

ফিফা
পেলে
ফিফা ১০০
ফুটবল খেলোয়াড়ের তালিকা
যানস স্কান্স্‌

যানস স্কান্স্‌ (; ) নেদারল্যান্ডের উত্তর হল্যান্ড অঞ্চলের যানস্টাড মিউনিসিপ্যালিটির যানডিযক শহরের নিকটবর্তী যানডামের পাশ্ববর্তী একটি স্থান। এটি ঐতিহাসিকভাবে মূল্যবান ও গুরুত্বপূর্ণ বাড়ি ও বায়ুকলের একটি সু-সংরক্ষিত স্থাপনা যেখানে, ১৯৭০ সালে প্রায় ৩৫টি বাড়ী স্থানান্তর করা হয়। ১৯৯৪ সালে প্রতিষ্ঠিত যানস্‌ জাদুঘর যানস স্কান্স্‌-এ অবস্থিত।

যানস স্কান্স্‌ অঞ্চলের একটি জনপ্রিয় পর্যটক আকর্ষণ এবং শিল্প ঐতিহ্যবাহী ইউরোপীয় পথসমূহ বা ইআরআইএইচ -এর গুরুত্বপূর্ণ একটি কেন্দ্রস্থল। এখানে প্রতিবছর প্রায় ৯০০,০০০ পর্যটক আসে।

১৫৭৪ সালের পর এখানে বাতচক্র তৈরী করা হয়।

বাতচক্রের তালিকা 

 "দ্য হাউসম্যান" – সর্ষেমিল – দে হুইসম্যান
 "দ্য ক্রোন্ড পোয়েলেনবার্গ" – শোমিল – De Gekroonde Poelenburg
 "দ্য ক্যাট" – শুকানোরমিল – দে কাট
 "দ্য ইয়াং শীপ" – শোমিল – Het Jonge Schaap
 "দ্য অক্স" – তেলমিল – দে ওস
 "দ্য সীকার" – তেলমিল – De Zoeker
 "দ্য ক্লোভারলীফ" – শোমিল – Het Klaverblad
 "দ্য স্পটেড হেন" – তেলমিল – De Bonte Hen

গ্যালারি

তথ্যসূত্র

বহিঃসংযোগ 

 অফিসিয়াল ওয়েবসাইট

উত্তর হল্যান্ডে জনবহুল স্থান
উত্তর হল্যান্ডে বাতচক্রসমূহ
উত্তর হল্যান্ডে জাদুঘর
নেদারল্যান্ডের উম্মুক্ত জাদুঘর
উত্তর হল্যান্ডের জনবহুল স্থান
মার্গারেট কোর্ট

মার্গারেট স্মিথ কোর্ট এও এমবিই (জন্ম: ১৬ জুলাই ১৯৪২) অস্ট্রেলিয়ার একজন ক্রীড়াবিদ এবং সাবেক বিশ্বের ১নং মহিলা টেনিস খেলোয়াড়। তিনি মহিলা টেনিস খেলোয়াড়দের মধ্যে সর্বাধিকসংখ্যক গ্রান্ড স্লাম বিজয়ী হিসেবে রেকর্ডধারী; এছাড়াও অসংখ্য রেকর্ডের অধিকারী যা এখনও অক্ষুণ্ণ রয়েছে।

টেনিসের উন্মুক্ত যুগে প্রবেশের পর কোর্টই প্রথম নারী খেলোয়াড় যিনি একই বছর চারটি গ্র্যান্ড স্ল্যাম বিজয়ী হয়েছেন (ইতিহাসে ২য়); তিনি ১৯৭০ সালে এই কৃতিত্ব দেখান। কোর্ট ২৪টি একক গ্রান্ড স্লাম শিরোপা জয় করেছেন যা এখন পর্যন্ত অক্ষুণ্ণ রয়েছে। এছাড়াও কোর্ট ১৯ টি দ্বৈত শিরোপা এবং ১৯টি মিশ্র শিরোপা জয় করেছেন, যা তাকে ৬২টি প্রধান শিরোপা জয়ী হিসেবে রেকর্ডের অধিকারী করেছে। তিনিই মিশ্র দ্বৈত শিরোপা জয়ী একমাত্র নারী খেলোয়াড়, যা তিনি দুবার করেছেন। সকল ধরনের মাঠে তার জয়ের হার ৯১.৬৮ (১১৮০-১০৭), যা একটি রেকর্ড। আন্তর্জাতিক টেনিস হল অব ফেম কর্তৃপক্ষের মতে, "শক্তি ও সামর্থ্যে অদ্বিতীয়"। বিশ্লষকদের কারো কারো মতে, "তিনি সর্বকালের সেরা নারী খেলোয়াড়"।

তথ্যসূত্র

বহিঃসংযোগ 
 Margaret Court at the Australian Women's Register

১৯৪২-এ জন্ম
জীবিত ব্যক্তি
অস্ট্রেলিয়ান ওপেন বিজয়ী
ফ্রেঞ্চ ওপেন বিজয়ী
আন্তর্জাতিক টেনিসের হল অব ফেমে প্রবেশকারী
ফিলিপ চ্যাটার পুরস্কার বিজয়ী
ইউএস ওপেন বিজয়ী
উইম্বলডন বিজয়ী
উইম্বলডন বিজয়ী (প্রাক-উন্মুক্ত যুগ)
বিশ্বের ১নং টেনিস খেলোয়াড়
মহিলাদের এককে গ্র্যান্ড স্ল্যাম (টেনিস) চ্যাম্পিয়ন
মহিলাদের দ্বৈতে গ্র্যান্ড স্ল্যাম (টেনিস) চ্যাম্পিয়ন
মিশ্র দ্বৈতে গ্র্যান্ড স্ল্যাম (টেনিস) চ্যাম্পিয়ন
মহিলা টেনিস খেলোয়াড়
অস্ট্রেলীয় মহিলা টেনিস খেলোয়াড়
অস্ট্রেলিয়ান চ্যাম্পিয়নশীপের (টেনিস) চ্যাম্পিয়ন
অস্ট্রেলীয় রোমান ক্যাথলিক
অস্ট্রেলীয় ক্রীড়া পদক বিজয়ী
শতবার্ষিকী পদক বিজয়ী
মার্কিন যুক্তরাষ্ট্রের জাতীয় চ্যাম্পিয়ন (টেনিস)
স্পোর্ট অস্ট্রেলিয়া হল অব ফেমে প্রবেশকারী
অর্ডার অব দ্য ব্রিটিশ এম্পায়ার পদক বিজয়ী
ফ্রেঞ্চ চ্যাম্পিয়নশীপের (টেনিস) চ্যাম্পিয়ন
বর্ষসেরা ওয়েস্টার্ন অস্ট্রেলিয়ান স্পোর্টস স্টার বিজয়ী
অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার
নিউ সাউথ ওয়েলসের মহিলা ক্রীড়াবিদ
জীবন বীমা

জীবন বীমা এমন একটি চুক্তি যা একজন বীমা গ্রহীতা ও একটি বীমা প্রতিষ্ঠানের মধ্যে সম্পাদিত হয়; যেখানে বীমা প্রতিষ্ঠান এই মর্মে নিশ্চয়তা প্রদান করে যে বীমা গ্রহীতার মৃত্যু হলে একটি নির্দিষ্ট পরিমাণ অর্থ বীমা গ্রহীতার উত্তরাধিকারীকে প্রদান করবে। চুক্তির শর্তানুসারে কখনো কখনো মারাত্মক অসুস্থ হলেও বীমা গ্রহীতা অর্থ পেয়ে থাকে। বীমা গ্রহীতা সাধারণতঃ এককালীন বা নির্দিষ্ট সময়ান্তে বীমা কর্তৃপক্ষকে নির্দিষ্ট পরিমাণ অর্থ প্রদান করে থাকে।

বীমা গ্রহীতার সুবিধা হচ্ছে "মানসিক প্রশান্তি" লাভ; কারণ তিনি জানেন যে তার মৃত্যুর পর তার উত্তরাধিকারীরা অর্থ সমস্যায় পতিত হবে না।

এই পদ্ধতিটিতে অবসর গ্রহণের পর আর্থিক সুবিধা লাভের জন্যও ব্যবহার করা হয়, যদি বীমা গ্রহীতা সতর্কতার সাথে বীমা গ্রহণ করেন ও শর্তাবলীতে এরূপ উল্লেখ করেন।

জীবন বীমা একটি আইনগত চুক্তি এবং চুক্তির শর্ত বীমার আওতা দ্বারা সীমাবদ্ধ। এখানে বিশেষ শর্তাবলী লিখিত থাকে এবং তার দায় বীমা গ্রহীতার উপর বর্তায়; যেমনঃ আত্মহত্যা, যুদ্ধ প্রভৃতি কারণে মৃত্যু ঘটলে বীমা কর্তৃপক্ষের পক্ষ থেকে বীমা গ্রহীতার উত্তরাধিকারীকে কোনোরূপ অর্থ প্রদান করা হয় না।

জীবন-নির্ভর চুক্তি দুটি প্রধান ধারায় বিভক্ত:
 নিরাপত্তা পলিসি 
 বিনিয়োগ পলিসি

তথ্যসূত্র

বহিঃসংযোগ 

 জীবন বীমা সম্পর্কে জানুন - বীমা তথ্য ইনিস্টিটিউটের জীবন বীমা শিখন কেন্দ্র
 প্রথম বিশ্ব যুদ্ধের সময় হতে যুক্তরাস্ট্রে জীবন বীমার ইতিহাস

 
বীমার ধরন
আর্থিক প্রতিষ্ঠান
সু গার্ডনার

সু গার্ডনার (জন্মঃ ১১ মে, ১৯৬৭) হচ্ছেন একজন কানাডিয়ান সাংবাদিক অলাভজনক ও ব্যবসায়ী নির্বাহী। তিনি ডিসেম্বর ২০০৭ থেকে মে ২০১৪ পর্যন্ত উইকিমিডিয়া ফাউন্ডেশনের নির্বাহী পরিচালক ছিলেন। তিনি এর পূর্বে কানাডিয়ান ব্রডকাস্টিং করপোরেশনের ওয়েবসাইট এবং অনলাইন নিউজ আউটলেটের পরিচালক ছিলেন। ফোর্বস ম্যাগাজিন অনুযায়ী তিনি ২০১২ সালে সারা পৃথিবীতে ৭০তম ক্ষমতাবান নারী হিসেবে স্বীকৃতি পান। এটা বিশেষভাবে উল্লেখযোগ্য যে, তিনি স্টপ অনলাইন পাইরেসি অ্যাক্টের প্রতিবাদে সারা দিন উইকিপিডিয়া ব্ল্যাকআউট পরিচালনা করেছিলেন।

জীবন এবং সাংবাদিকতা পেশা 
গার্নার কানাডার অন্টারিওর পোর্ট হোপে বেড়ে উঠেন এবং তিনি ছিলেন একজন অ্যাংলিকান মিনিস্টার এবং স্কুল অধ্যক্ষের কন্যা। তিনি রাইয়ারসান বিশ্ববিদ্যালয় থেকে সাংবাদিকতার উপর ডিগ্রী গ্রহণ করেন। ১৯৯০ সালে তিনি অ্যাজ ইট হ্যাপেনস (As It Happens) অনুষ্ঠানের মধ্য দিয়ে কানাডিয়ান ব্রডকাস্টিং করপোরেশনে তার পেশা জীবন শুরু করেন। তিনি  সিবিসি রেডিওর (CBC Radio) সাম্প্রতিক বিষয় এবং নিউজওয়ার্ল্ড ইন্টারন্যাশনালে (Newsworld International) এক যুগেরও বেশি সময় ধরে প্রযোজক, প্রতিবেদক এবং ডকুমেন্টারি মেকার হিসেবে কাজ করেছেন পপ কালচার এবং সামাজিক ইস্যু সমূহ কেন্দ্রীভূত করে।

২০০৬ সালের মার্চে তিনি CBC.ca (CBC ওয়েবসাইট এবং ইন্টারনেট প্ল্যাটফর্ম) এর ঊর্ধ্বতন পরিচালক হিসেবে ক্লড গ্যালিপাও এর স্থলাভিষিক্ত হন।

উইকিমিডিয়া এবং সাম্প্রতিক কাজ 
২০০৭ সালের মে মাসে গার্ডনার সিবিসি ত্যাগ করেন এবং এর পরেই উইকিমিডিয়া ফাউন্ডেশনের অপারেশনস এবং গভার্নেন্সের উপর বিশেষ উপদেষ্টা হিসেবে কনসাল্টিং শুরু করেন।

২০০৭ সালের ডিসেম্বরে তাকে ফাউন্ডেশনের নির্বাহী পরিচালক হিসেবে নেয়া হয়। পরবর্তি দুই বছর তিনি কর্মচারী ও তহবিল সংগ্রহ টিমের বৃদ্ধি তত্ত্বাবধান করেন এবং ফ্লোরিডার টাম্পা থেকে সান ফ্রান্সিস্কোতে কার্যালয় স্থানান্তর করেন।

২০০৯ সালের অক্টোবরে হাফিংটন পোস্টে Media game changers of the years এ দশ জনের একজন হিসেবে তার নাম ঘোষণা করা হয় উইকিমিডিয়ার কাজে নতুন মিডিয়ার উপর প্রভাবের জন্য।

২০১২ সালের জানুয়ারিতে উইকিমিডিয়া যখন তার বাৎসরিক তহবিলের লক্ষ্য অর্জন করেন তখন গার্ডনারকে অল্প সময়ের জন্য প্রতি পৃষ্ঠার উপরে তার ছবি ও ধন্যবাদ জ্ঞাপক পত্রের (Thank you letter) লিঙ্কসহ দেখা যায়।

তথ্যসূত্র

বহিঃসংযোগ 

 সু গার্ডনারের ব্যক্তিগত ব্লগ
 "উইকিপিডিয়া নেতৃত্বে সু গার্ডনার" কানাডিয়ান ব্রডকাস্টিং কোম্পানি

১৯৬৭-এ জন্ম
জীবিত ব্যক্তি
কানাডিয়ান ব্রডকাস্টিং কর্পোরেশন মানুষ
কানাডীয় প্রধান নির্বাহী
ব্যবসায় কানাডীয় নারী
সান ফ্রান্সিসকো, ক্যালিফোর্নিয়ার ব্যক্তি
রায়ার্সন বিশ্ববিদ্যালয়ের প্রাক্তন শিক্ষার্থী
উইকিপিডিয়া ব্যক্তি
ব্রিজটাউনের ব্যক্তি
কানাডীয় উইকিমিডিয়ান
জিচ্যুজ্ফালু

জিচ্যুজ্ফালু () দক্ষিণ-পূর্বাঞ্চলীয় হাঙ্গেরির একটি গ্রাম।

ইতিহাস

তথ্যসূত্র

বহিঃসংযোগ 
 
 মানচিত্র  
 গুগল ম্যাপস এ জিচ্যুজ্ফালু'

হাঙ্গেরি
মাধবপুর হ্রদ

মাধবপুর হ্রদ সিলেটের মৌলভীবাজার জেলার কমলগঞ্জ উপজেলায় অবস্থিত একটি কৃত্রিম জলাধার। বাংলাদেশের পর্যটন আকর্ষনগুলোর মধ্যে এই হ্রদটি অন্যতম।

অবস্থান 

এই হ্রদটি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার কমলগঞ্জ উপজেলার মাধবপুর ইউনিয়নের পাত্রখলা এলাকায়। কমলগঞ্জ উপজেলা সদরের ৫ কিলোমিটার দূরত্বের মধ্যে ন্যাশনাল টি কোম্পানি (এনটিসি)-র সত্ত্বাধীন মাধবপুর চা-বাগানের ১১ নম্বর সেকশনে (পাত্রখলা) এর অবস্থান। এই স্থানটি জেলা শহর মৌলভীবাজার থেকে ৪০ কিলোমিটার দক্ষিণে ও বাংলাদেশের অন্যতম প্রধান পর্যটন কেন্দ্র শ্রীমঙ্গল থেকে ১০ কিলোমিটার পূর্বে।

হ্রদ তৈরীর ইতিহাস 
চা বাগানে চাষের ও অন্যান্য বিভিন্ন কারণে ব্যবহারের জন্য প্রচুর পানির প্রয়োজন হয় বলে পাবত্য অঞ্চলের বৃষ্টিবহুল এলাকাগুলোই চা চাষের জন্য সর্ব্বোৎকৃষ্ট। কিন্তু, এসব অঞ্চলে বৃষ্টির পরিমাণ অধিক হলেও ঢালু ভূমির কারণে পানি অধিক সময় অবস্থান করেনা বিধায় পানির প্রয়োজনে বাগান কর্তৃপক্ষ একাধিক জলাধার তৈরী করেন, যা প্রায় প্রতিটি চা বাগানের ক্ষেত্রেই অতি স্বাভাবিক ব্যাপার এবং স্থানীয় চা শ্রমিকরা এসব হ্রদকে "ডাম্প" বলে থাকে॥ এরই ধারাবাহিকতায়, মাধবপুর চা বাগান কর্তৃপক্ষ ১৯৬৫ সালে বাগানের মধ্যস্থিত তিনটি টিলাকে বাঁধ দিয়ে পানি জমিয়ে রেখে গড়ে তোলেন মাধবপুর হ্রদ।

হ্রদের বর্ণনা 
মাধবপুর হ্রদটির আয়তন প্রায় ৫০ একর এবং দৈর্ঘ্যে ৩ কিলোমিটার; প্রস্থ স্থান বিশেষে ৫০ হতে ৩০০ মিটার। চা বাগান কর্তৃপক্ষ লেকের পাড় ঘেঁষে হেঁটে বেড়ানোর জন্য সরু পায়ে চলার পথ এবং টিলার ওপর খড় দিয়ে তাঁবু তৈরী করে দিয়েছে। দক্ষিণ দিকের টিলা (পাহাড়)-টি ভারতীয় সীমান্তের দিকে; এখান থেকে ভারতীয় এলাকার উচু নিচু পাহাড়গুলো চোখে পড়ে। নিরাপত্তা এবং বাগানের ব্যবস্থাপনার জন্য এখানে সকাল ৮টা হতে সন্ধ্যা ৬টা পর্যন্ত অবস্থান করার সুযোগ দেয়া হয়।

উদ্ভিদ ও প্রাণী বৈচিত্র 
এখানে হ্রদের পানিতে রয়েছে নীল পদ্ম আর বেগুনী শাপলা; দেখা যায় গোলপাতা আর শালুকের ঝাড়। টিলার ঝোপঝাড়ে আছে নানা বর্ণের বুনো ফুল, যাদের মধ্যে ভাঁট ফুলই প্রধান। চা বাগানের মধ্যে বলে প্রাকৃতিক গাছের পরিমাণ স্বল্প; দেখা মেলে ছায়া বৃক্ষের।

হ্রদের জলে দেখা মেলে বিভিন্ন জাতের হাঁস, সরালি, পানকৌড়ি, জলপিপি প্রভৃতি জলচর ও পরিযায়ী পাখীর।

যোগাযোগ ব্যবস্থা 
চা বাগানের মধ্যে অবস্থিত বলে এখানে আসার সরাসরি কোনো যোগাযোগ ব্যবস্থা নেই; সিলেট বা মৌলভীবাজার হয়ে এখানে আসতে হয়। মাধবপুর হ্রদে যেতে হলে প্রথমে ঢাকা থেকে সড়ক বা রেলপথে মৌলভীবাজার জেলার শ্রীমঙ্গল হয়ে কমলগঞ্জে আসতে হবে; এরপর কমলগঞ্জের ভানুগাছ চৌমুহনী হয়ে চা বাগানের মধ্য দিয়ে মাধবপুর হ্রদে পৌছতে হবে।

চিত্রশালা

আরও দেখুন 
 কাপ্তাই হ্রদ
 মাধবকুন্ড জলপ্রপাত
 হাম হাম জলপ্রপাত

তথ্যসূত্র

বহিঃসংযোগ 
 মৌলভীবাজার জেলার তথ্য বাতায়নে "মাধবপুর হ্রদ" সম্পর্কিত তথ্য

মৌলভীবাজার জেলার দর্শনীয় স্থান
হ্রদ
সিলেট বিভাগের দর্শনীয় স্থান
বাংলাদেশের হ্রদ
শ্রীমঙ্গল উপজেলা